|  |
| --- |
|  |
| **Factio Communistica Unionis Sovieticae**
***Коммунистическая партия Советского Союза*** |
|  |
|  |
|  |
|  |
| **Factio condita** | 1898 ut *Russica Social-Democratica Operaria Factio* |
| **Factio soluta** | 1991 |
|  |
| **Ideologia** | Communismus |
| **Civitas** | URSS |

**Factio Communistica Unionis Sovieticae** (Russice: Коммунистическая партия Советского Союза, tr. *Kommunističeskaja partija Sovetskogo Sojuza*) vel breve **FCUS** (Russice: КПСС, tr. *KPSS*) erat sola et regnatrix factio politica Unionis Sovieticae.

Historia
--------

Hac in domo erat prima sessio Factionis Russicae Social-Democraticae Operariae, anno 1898.
Anno 1898 condita est "Russica Social-Democratica Operaria Factio" (Российская социал-демократическая рабочая партия, *Rossijskaja social-demokratičeskaja rabočaja partija*, breve РСДРП, *RSDRP*), quae anno 1903, in congressu suo secundo, divisa est in "bolsevicos" (большевики, *bol'ševiki*), a Vladimiro Lenin ductos, et "mensevicos" (меньшевики, *men'ševiki*). Factio illa, cuius dux fuit Lenin, "Russica Social-Democratica Operaria Factio (bolsevicorum)" (Российская социал-демократическая рабочая партия (большевиков), *Rossijskaja social-demokratičeskaja rabočaja partija (bol'ševikov)*, breve РСДРП(б), *RSDRP(b)*) nominabatur, et anno 1917 facta est regnatrix in Russia, Revolutionis Octobris causa. Ab anno 1918 nomen factionis huius fuit "Russica Communistica Factio (bolsevicorum)" (Российская коммунистическая партия (большевиков), *Rossijskaja kommunističeskaja partija (bol'ševikov)*, breve РКП(б), *RKP(b)*). 

Anno 1922 creata est Unio Sovietica, et anno 1925 Russica Communistica Factio (bolsevicorum) facta est "Totius Unionis Factio Communistica (bolsevicorum)" (Всесоюзная коммунистическая партия (большевиков), *Vsesojuznaja kommunističeskaja partija (bol'ševikov)*, breve ВКП(б), *VKP(b)*). Anno 1952 haec factio renominata est "Factio Communistica Unionis Sovieticae". 

Anno 1991, Unione Sovietica dissoluta, Factio Communistica Unionis Sovieticae officiale dimissa et prohibita est. Anno 1993, ut successor huius factionis, condita est "Unio Factionum Communisticarum — Factio Communistica Unionis Sovieticae" (Союз коммунистических партий — Коммунистическая партия Советского Союза, *Sojuz kommunističeskich partij — Kommunističeskaja partija Sovetskogo Sojuza*, breve СКП-КПСС, *SKP-KPSS*).

Ductores factionis communisticae Sovieticae

|  |  |
| --- | --- |
|  |  |
| Vladimirus Lenin 1912 • Iosephus Stalin 1929 • Georgius Malenkov 1953 • Nicetas Chruščëv 1953 • Leonidas Brežnev 1964 • Georgius Andropov 1982 • Constantinus Černenko 1984 • Michael Gorbačëv 1985
Владимир Ленин • Иосиф Сталин • Георгий Маленков • Никита Хрущёв • Леонид Брежнев • Юрий Андропов • Константин Черненко • Михаил Горбачёв |
|  |

Nexus interni
-------------

* Communistica Internationalis

Fontes
------

* Enchiridion de historia Unionis Sovieticae et Factionis Communisticae annis 1898-1991 **(Russice)**
* Pagina de Unione Factionum Communisticarum - FCUS in situ Factionis Communisticae Foederationis Russicae **(Russice)**
* *Dictionarium novum illustratum encyclopaedicum* – Новый иллюстрированный энциклопедический словарь / Ред. кол.: В.И. Бородулин, А.П. Горкин, А.А. Гусев, Н.М. Ланда и др. – М.: Большая Российская энциклопедия, 2001. – ISBN 5-85270-259-5 **(Russice)**